แบบ 56-1 สำหรับปีบัญชี 2554

[]

แบบแสดงรายการข้อมูลประจำปี 2553/2554

สำหรับรอบระยะเวลาบัญชีสิ้นสุดวันที่ 31 มีนาคม 2554

บริษัท บีทีเอส กรุ๊ป โฮลดิ้งส์ จำกัด (มหาชน)

BTS Group Holdings Public Company Limited

(เดิมชื่อ บริษัท ธนายง จำกัด (มหาชน))

สารบัญ

หน้า

+-----------+----------------------------------------------------+----+
| ส่วนที่ 1    | บริษัทที่ออกหลักทรัพย์                                    |    |
+-----------+----------------------------------------------------+----+
|           | คำนิยาม                                             |    |
+-----------+----------------------------------------------------+----+
|           | ข้อมูลสรุป (Executive Summary)                        | i  |
+-----------+----------------------------------------------------+----+
|           | 1.  ข้อมูลทั่วไป                                       | 1  |
+-----------+----------------------------------------------------+----+
|           | 2.  ปัจจัยความเสี่ยง                                   | 8  |
+-----------+----------------------------------------------------+----+
|           | 3.  ลักษณะการประกอบธุรกิจ                             | 25 |
+-----------+----------------------------------------------------+----+
|           | 4.  การประกอบธุรกิจในแต่ละสายผลิตภัณฑ์                   | 33 |
+-----------+----------------------------------------------------+----+
|           |   4.1 ธุรกิจระบบขนส่งมวลชน                            | 33 |
+-----------+----------------------------------------------------+----+
|           |   4.2 ธุรกิจสื่อโฆษณา                                  | 56 |
+-----------+----------------------------------------------------+----+
|           |   4.3 ธุรกิจอสังหาริมทรัพย์                              | 63 |
+-----------+----------------------------------------------------+----+
|           |   4.4 ธุรกิจบริการ                                    | 76 |
+-----------+----------------------------------------------------+----+
|           |   4.5 โครงการในอนาคต                               | 78 |
+-----------+----------------------------------------------------+----+
|           | 5.  ทรัพย์สินที่ใช้ในการประกอบธุรกิจ                       | 82 |
+-----------+----------------------------------------------------+----+
|           | 6.  ข้อพิพาททางกฎหมาย                                | 93 |
+-----------+----------------------------------------------------+----+
|           | 7.  โครงสร้างเงินทุน                                  | 96 |
+-----------+----------------------------------------------------+----+
|           | 8.  การจัดการ                                       | 1  |
|           |                                                    | 06 |
+-----------+----------------------------------------------------+----+
|           | 9.  การควบคุมภายใน                                  | 1  |
|           |                                                    | 53 |
+-----------+----------------------------------------------------+----+
|           | 10. รายการระหว่างกัน                                 | 1  |
|           |                                                    | 62 |
+-----------+----------------------------------------------------+----+
|           | 11. ฐานะการเงินและผลการดำเนินงาน                     | 1  |
|           |                                                    | 76 |
+-----------+----------------------------------------------------+----+
|           | 12. ข้อมูลอื่นที่เกี่ยวข้อง                                 | 1  |
|           |                                                    | 97 |
+-----------+----------------------------------------------------+----+
|           |                                                    |    |
+-----------+----------------------------------------------------+----+
| ส่วนที่ 2    | การรับรองความถูกต้องของข้อมูล                           | 2  |
|           |                                                    | 31 |
+-----------+----------------------------------------------------+----+
|           |                                                    |    |
+-----------+----------------------------------------------------+----+
| เอกสารแนบ |  รายละเอียดเกี่ยวกับกรรมการและผู้บริหาร                   | 2  |
| 1         |                                                    | 35 |
+-----------+----------------------------------------------------+----+
| เอกสารแนบ |  ข้อมูลก                                             | 2  |
| 2         | ารดำรงตำแหน่งของกรรมการและผู้บริหารในบริษัทย่อยและบริษัทร่วม | 48 |
+-----------+----------------------------------------------------+----+
| เอกสารแนบ | รายละเอียดเกี่ยวกับกรรมการของบริษัทย่อย                   | 2  |
| 3         |                                                    | 50 |
+-----------+----------------------------------------------------+----+

คำนิยาม

เว้นแต่จะกำหนดไว้เป็นอย่างอื่น ให้คำต่อไปนี้มีความหมายดังนี้

  -------------------------------------------------------------------------------------
  คำ                          ความหมาย
  --------------------------- ---------------------------------------------------------
  กทม.                        หน่วยงานกรุงเทพมหานคร

  กรุงเทพฯ                     จังหวัดกรุงเทพมหานคร

  กรุงเทพธนาคม                 บริษัท กรุงเทพธนาคม จำกัด ซึ่งเป็นบริษัทที่จัดตั้งขึ้นโดย กทม.

  กลุ่มวีจีไอ                     วีจีไอและบริษัทในเครือของวีจีไอ

  งานโครงสร้างระบบ             งานโครงสร้างที่ก่อสร้างขึ้น (Civil Works) ได้แก่ เสาโครงสร้าง
                              ทางยกระดับ อาคารโรงจอดและซ่อมบำรุง และสิ่งปลูกสร้างอื่นๆ

  ซีอาร์ซี                       บริษัท ชางชุน เรลเวย์ วีฮิเคิล จำกัด (Changchun Railway Vehicles
                              Co., Ltd.)

  นูโวไลน์                      บริษัท นูโว ไลน์ เอเจนซี่ จำกัด

  บีทีเอส แอสเสทส์               บริษัท บีทีเอส แอสเสทส์ จำกัด

  บีทีเอสซี                      บริษัท ระบบขนส่งมวลชนกรุงเทพ จำกัด (มหาชน)

  บริษัทฯ                       บริษัท บีทีเอส กรุ๊ป โฮลดิ้งส์ จำกัด (มหาชน)

  บีอาร์ที                       รถโดยสารประจำทางด่วนพิเศษ (Bus Rapid Transit)

  ปีบัญชี 2551                   ปีบัญชีเริ่มต้นวันที่ 1 เมษายน 2550 และสิ้นสุดวันที่ 31 มีนาคม 2551

  ปีบัญชี 2552                   ปีบัญชีเริ่มต้นวันที่ 1 เมษายน 2551 และสิ้นสุดวันที่ 31 มีนาคม 2552

  ปีบัญชี 2553                   ปีบัญชีเริ่มต้นวันที่ 1 เมษายน 2552 และสิ้นสุดวันที่ 31 มีนาคม 2553

  ปีบัญชี 2554                   ปีบัญชีเริ่มต้นวันที่ 1 เมษายน 2553 และสิ้นสุดวันที่ 31 มีนาคม 2554

  ปีบัญชี 2555                   ปีบัญชีเริ่มต้นวันที่ 1 เมษายน 2554 และสิ้นสุดวันที่ 31 มีนาคม 2555

  ปีบัญชี 2556                   ปีบัญชีเริ่มต้นวันที่ 1 เมษายน 2555 และสิ้นสุดวันที่ 31 มีนาคม 2556

  พีโอวี                        บริษัท พอยท์ ออฟ วิว (พีโอวี) มีเดีย กรุ๊ป จำกัด

  ระบบรถไฟฟ้าบีทีเอส             โครงการระบบรถไฟฟ้าขนส่งมวลชนกรุงเทพมหานครสายสุขุมวิทและสายสีลม
                              รวมถึง งานโครงสร้างระบบและระบบไฟฟ้าและเครื่องกล
                              ซึ่งดำเนินการและบำรุงรักษาโดยบีทีเอสซีตามสัญญาสัมปทาน

  ระบบไฟฟ้าและเครื่องกล          ระบบไฟฟ้าและเครื่องกล (Electrical and Mechanical Works)
                              ซึ่งรวมถึง รถไฟฟ้า รางรถไฟฟ้า อุปกรณ์แหล่งพลังงาน
                              ระบบควบคุมคอมพิวเตอร์ ระบบอาณัติสัญญาณ
                              ระบบจัดเก็บค่าโดยสารและระบบสื่อสาร

  รฟม.                        การรถไฟฟ้าขนส่งมวลชนแห่งประเทศไทย

  วีจีไอ                        บริษัท วี จี ไอ โกลบอล มีเดีย จำกัด

  สัญญาสัมปทาน                  สัญญาสัมปทานระบบขนส่งมวลชนกรุงเทพ ระหว่างกทม. กับบีทีเอสซี

  ส่วนต่อขยายสายสีลม             โครงการระบบรถไฟฟ้าขนส่งมวลชนกรุงเทพมหานครสายสีลมส่วนต่อขยาย
                              ระยะทาง 2.2 กิโลเมตร ซึ่งประกอบด้วยสถานีทั้งหมด 2
                              สถานีเชื่อมต่อสะพานตากสินและวงเวียนใหญ่ (ซึ่งเป็นส่วนที่กทม. ว่าจ้าง
                              บีทีเอสซีให้เป็นผู้จัดหารถไฟฟ้าให้บริการเดินรถและซ่อมบำรุงรถไฟฟ้า)

  สายสีลม                      โครงการระบบรถไฟฟ้าขนส่งมวลชนกรุงเทพมหานครสายสีลม ระยะทาง 6.5
                              กิโลเมตร ซึ่งประกอบด้วยสถานีทั้งหมด 7 สถานี (รวมสถานีสยาม)
                              เชื่อมต่อสนามกีฬาแห่งชาติและสะพานตากสิน

  สายสุขุมวิท                    โครงการระบบรถไฟฟ้าขนส่งมวลชนกรุงเทพมหานครสายสุขุมวิท ระยะทาง 17
                              กิโลเมตร ซึ่งประกอบด้วยสถานีทั้งหมด 17 สถานี (รวมสถานีสยาม)
                              เชื่อมต่อบริเวณหมอชิตและอ่อนนุช

  EBITDA                      กำไรจากการดำเนินงานก่อนค่าใช้จ่ายดอกเบี้ย
                              ภาษีเงินได้และค่าเสื่อมราคาหรือค่าตัดจำหน่าย
  -------------------------------------------------------------------------------------

ข้อมูลสรุป (Executive Summary)

บริษัทฯ เริ่มต้นจากธุรกิจอสังหาริมทรัพย์ และได้ขยายกิจการไปยังธุรกิจอื่น
โดยปัจจุบันธุรกิจระบบขนส่งมวลชนเป็นธุรกิจหลักของบริษัทฯ
โดยบีทีเอสซีซึ่งเป็นบริษัทย่อยได้รับสัมปทานจาก กทม.
ให้เป็นผู้ให้บริการรถไฟฟ้าสายแรกของกรุงเทพฯ
โดยจำนวนผู้โดยสารของระบบรถไฟฟ้าบีทีเอสมีการเติบโตอย่างต่อเนื่องจาก 58.8 ล้านคน
ในปีบัญชีสิ้นสุด 31 มีนาคม 2544 เป็น 145.2 ล้านคน ในปีบัญชีสิ้นสุด 31 มีนาคม 2554
ซึ่งคิดเป็นอัตราการเติบโตเฉลี่ยประมาณร้อยละ 10 ต่อปี

ธุรกิจของบริษัทฯ ประกอบด้วยธุรกิจ 4 กลุ่ม ได้แก่

-   ธุรกิจระบบขนส่งมวลชน
    มีบีทีเอสซีเป็นผู้ดำเนินกิจการรถไฟฟ้าของระบบรถไฟฟ้าบีทีเอสตามสัญญาสัมปทาน ความยาว
    23.5 กม. จำนวน 23 สถานี ซึ่งมีเส้นทางผ่านใจกลางกรุงเทพมหานคร
    เชื่อมต่อเขตธุรกิจเข้ากับศูนย์การค้า โรงแรม และจุดมุ่งหมายสำคัญอื่นๆ ในกรุงเทพฯ
    นอกจากนี้ บีทีเอสซียังเป็นผู้ให้บริการในส่วนต่อขยายสายสีลมเป็นระยะทาง 2.2 กิโลเมตร
    จำนวน 2 สถานี ซึ่งเริ่มให้บริการวันที่ 15 พฤษภาคม 2552
    และให้บริการเดินรถโดยสารด่วนพิเศษบีอาร์ที ตั้งแต่วันที่ 29 พฤษภาคม 2553 และในวันที่
    29 พฤศจิกายน 2553 บีทีเอสซีได้ลงนามในสัญญาการให้บริการเดินรถและซ่อมบำรุง
    โครงการระบบขนส่งมวลชนกรุงเทพมหานคร ส่วนต่อขยายสายสุขุมวิท ตอนที่ 1
    จากซอยสุขุมวิท 85 – ซอยสุขุมวิท 107 (อ่อนนุช-แบริ่ง) ระยะทาง 5.25 กิโลเมตร
    จำนวน 5 สถานี (ซึ่งคาดว่าจะเริ่มเปิดให้บริการประชาชนในวันที่ 12 สิงหาคม 2554)
    โดยเส้นทางที่บีทีเอสซีให้บริการนั้นมีความสำคัญอย่างยิ่งต่อระบบขนส่งมวลชนในกรุงเทพฯ
    โดยมีระยะทางรวมทั้งสิ้น 30.95 กิโลเมตร มีเส้นทางผ่านใจกลางกรุงเทพฯ
    และเชื่อมต่อกับระบบขนส่งมวลชนอื่น อาทิเช่น เรือ รถไฟฟ้า ใต้ดิน และรถประจำทาง ณ
    ปัจจุบัน บีทีเอสซีมีขบวนรถไฟฟ้าที่ให้บริการเชิงพาณิชย์ทั้งสิ้น 47 ขบวน
    แบ่งเป็นรถไฟฟ้าเดิมแบบขบวนละ 3 ตู้ จำนวน 35 ขบวน และรถไฟฟ้าใหม่แบบขบวนละ 4 ตู้
    จำนวน 12 ขบวน ซึ่งได้เริ่มทยอยให้บริการในเชิงพาณิชย์ในเดือนธันวาคม 2553

-   ธุรกิจสื่อโฆษณา ดำเนินการโดยกลุ่มวีจีไอซึ่งเป็นบริษัทย่อย
    โดยเป็นผู้ให้บริการเช่าพื้นที่โฆษณาและพื้นที่ร้านค้าบนสถานีรถไฟฟ้า พื้นที่โฆษณาบนชานชาลา
    และพื้นที่โฆษณาทั้งในและนอกตัวรถไฟฟ้า
    รวมไปถึงการให้บริการสื่อโฆษณาในเครือข่ายสาขาของร้านค้าปลีกขนาดใหญ่ (Modern
    Trade) ได้แก่ เทสโก้ โลตัส บิ๊กซี คาร์ฟูร์ และวัตสัน
    รวมทั้งให้บริการสื่อโฆษณาในลิฟต์ของอาคารสำนักงานต่างๆ ในเขตธุรกิจสำคัญในกรุงเทพฯ

-   ธุรกิจอสังหาริมทรัพย์
    กลุ่มบริษัทประกอบธุรกิจอสังหาริมทรัพย์โดยปัจจุบันมุ่งเน้นโครงการที่อยู่ในแนวเส้นทางรถไฟฟ้าบีทีเอสและส่วนต่อขยาย
    การสร้างคอนโดมิเนียมแบรนด์ ABSTRACTS ขึ้นมา
    เพื่อให้เป็นมาตรฐานใหม่สำหรับการใช้ชีวิตในเมือง ด้วยที่พักอาศัยที่ได้มาตรฐาน คุณภาพคุ้มราคา และมีการเดินทางที่สะดวก กลุ่มบริษัทได้สร้างความแตกต่างและเพิ่มความสามารถในการแข่งขันด้วยการประสานข้อได้เปรียบจากธุรกิจในกลุ่มทั้งหมดร่วมกัน
    (Synergy) เพื่อสร้างคุณค่าที่เป็นเอกลักษณ์และเสริมมูลค่าเพิ่มให้กับโครงการ  ทั้งนี้
    โครงการอสังหาริมทรัพย์
    เป็นองค์ประกอบหนึ่งที่มีบทบาทสำคัญของโครงสร้างชุมชนเมืองที่กำลังเติบโตและขยายตัวไปตามแนวเส้นทางรถไฟฟ้าบีทีเอส
    และมีส่วนช่วยกระตุ้นการเติบโตของผู้ใช้บริการรถไฟ้ฟ้าบีทีเอสโดยรวม

-   ธุรกิจบริการ ดำเนินการโดยกลุ่มบริษัท
    เพื่อให้บริการที่สนับสนุนการดำเนินงานในธุรกิจหลักของกลุ่มในด้านต่างๆ ซึ่งรวมถึง
    การให้บริการเงินอิเล็กทรอนิกส์ (e-money) ที่มีระบบตั๋วร่วม (common ticketing
    system) สำหรับรถไฟฟ้าบีทีเอส รถไฟฟ้าเอ็มอาร์ที รวมทั้งระบบขนส่งมวลชนอื่นๆ
    การให้บริการให้คำปรึกษาในการบริหารโรงแรม ทั้งสำหรับกิจการภายในกลุ่มบริษัท
    และสำหรับโครงการของบุคคลอื่น ภายใต้เครือโรงแรมชื่อ U Hotels & Resorts และ
    Eastin การให้บริการรับเหมาก่อสร้าง และบริหารโครงการก่อสร้าง
    การให้บริการรับจัดการและบริหารโครงการอสังหาริมทรัพย์ ทั้งโครงการพักอาศัยแนวราบ
    คอนโดมิเนียม อาคารสำนักงาน ฯลฯ และการดำเนินกิจการสนามกอล์ฟ

บริษัทฯ ได้ขยายธุรกิจไปยังธุรกิจระบบขนส่งมวลชนเมื่อเดือนพฤษภาคม 2553
โดยการได้มาซึ่งหุ้นสามัญ บีทีเอสซีจำนวนร้อยละ 94.60
ของหุ้นที่จำหน่ายได้แล้วทั้งหมดของบีทีเอสซี
และธุรกิจสื่อโฆษณาผ่านกลุ่มวีจีไอซึ่งบีทีเอสซีถือหุ้นร้อยละ 100 ทำให้ภาพรวมธุรกิจของบริษัทฯ
เปลี่ยนไป บริษัทฯ จึงได้เปลี่ยนชื่อบริษัทเป็น “บริษัท บีทีเอส กรุ๊ป โฮลดิ้งส์ จำกัด (มหาชน)”
และเปลี่ยนชื่อย่อในการซื้อขายหลักทรัพย์เป็น “BTS”
และได้ย้ายหมวดการซื้อขายไปเป็นหมวดขนส่งและโลจิสติกส์ ภายใต้อุตสาหกรรมบริการ
ต่อมาในเดือนมิถุนายน 2553 สัดส่วนการถือหุ้นของบริษัทฯ ในบีทีเอสซีลดลงเหลือร้อยละ 93.50
เนื่องจากการเพิ่มทุนชำระแล้วของบีทีเอสซี และต่อมาเมื่อวันที่ 6 มิถุนายน 2554 บริษัทฯ
ได้มาซึ่งหุ้นสามัญบีทีเอสซีเพิ่มขึ้นรวมเป็นร้อยละ 96.44 ของหุ้นที่จำหน่ายได้แล้วทั้งหมดของบีทีเอสซี
โดยการออกหุ้นใหม่ของบริษัทฯ แลกกับหุ้นสามัญบีทีเอสซีที่ถือโดยผู้ถือหุ้นบีทีเอสซีอื่นๆ

ในปีบัญชี 2554 รายได้จากการดำเนินงาน (ไม่รวมรายได้จากการขายสิทธิในการเรียกร้องหนี้
โอนกลับค่าเผื่อผลขาดทุนจากการลดลงของมูลค่าโครงการ โอนกลับค่าเผื่อการด้อยค่าของสินทรัพย์
กำไรจากการชำระหนี้ กำไรจากการวางทรัพย์เพื่อเป็นประกันในการชำระหนี้
กำไรจากการปรับโครงสร้างหนี้ ดอกเบี้ยรับและรายได้อื่น) ของบริษัทฯ และบริษัทย่อย เป็นจำนวน
5,894.4 ล้านบาท โดยรายได้จากการดำเนินงานหลักนั้นมาจากรายได้จากธุรกิจระบบขนส่งมวลชน
(รายได้จากค่าโดยสาร
และรายได้จากการให้บริการเดินรถในส่วนต่อขยายสายสีลมและรถโดยสารด่วนพิเศษ บีอาร์ที)
คิดเป็นร้อยละ 65.5 ของรายได้จากการดำเนินงาน รองลงมาคือ รายได้จากธุรกิจสื่อโฆษณา
(รายได้จากการให้เช่าและบริการโฆษณาบนรถไฟฟ้า สถานีรถไฟฟ้า และในร้านค้า Modern
Trade) ธุรกิจอสังหาริมทรัพย์ (รายได้จากการขายอสังหาริมทรัพย์
รายได้จากการรับเหมาก่อสร้าง และรายได้ค่าเช่าและการบริการ) และธุรกิจบริการ
(รายได้จากกิจการสนามกอล์ฟ) ซึ่งคิดเป็นร้อยละ 23.2 9.5 และ 1.7
ของรายได้จากการดำเนินงาน ตามลำดับ ทั้งนี้ รายได้จากการดำเนินงานเพิ่มขึ้นร้อยละ 5
จากปีบัญชี 2553 (ปรับปรุงใหม่)
สาเหตุหลักเกิดจากการเติบโตของรายได้จากธุรกิจระบบขนส่งมวลชนและธุรกิจสื่อโฆษณา

บริษัทฯ และบริษัทย่อย มีกำไรขั้นต้นเป็นจำนวน 2,532.3 ล้านบาท คิดเป็นอัตรากำไรขั้นต้นร้อยละ
43 (เพิ่มขึ้นจากปีบัญชี 2553 (ปรับปรุงใหม่) ที่มีอัตรากำไรขั้นต้นร้อยละ 41.9)
และมีกำไรจากการดำเนินงานก่อนค่าใช้จ่ายทางการเงินและภาษีเงินได้
(ไม่รวมรายได้จากการขายสิทธิในการเรียกร้องหนี้
โอนกลับค่าเผื่อผลขาดทุนจากการลดลงของมูลค่าโครงการ โอนกลับค่าเผื่อการด้อยค่าของสินทรัพย์
กำไรจากการชำระหนี้ กำไรจากการวางทรัพย์เพื่อเป็นประกันในการชำระหนี้
และกำไรจากการปรับโครงสร้างหนี้) จำนวน 1,498.9 ล้านบาท ซึ่งเพิ่มขึ้นร้อยละ 4.3
จากปีบัญชี 2553 (ปรับปรุงใหม่) หรือคิดเป็นร้อยละ 24.6 ของรายได้จากการดำเนินงาน

อย่างไรก็ตาม เนื่องจากค่าใช้จ่ายทางการเงินที่เพิ่มขึ้นมากถึง 1,056.4 ล้านบาท
เมื่อเทียบกับปีบัญชี 2553 (ปรับปรุงใหม่)
ซึ่งเป็นผลมาจากดอกเบี้ยและค่าธรรมเนียมเงินกู้ยืมจากสถาบันการเงินเพื่อซื้อหุ้นสามัญของบีทีเอสซี
การรับรู้ดอกเบี้ยหุ้นกู้ที่ออกโดยบีทีเอสซีเต็มปี ตลอดจนดอกเบี้ยหุ้นกู้แปลงสภาพ
ค่าธรรมเนียมการออกหนังสือค้ำประกันจากสถาบันการเงินเพื่อเป็นหลักประกันการออกหุ้นกู้แปลงสภาพ
และการตัดจำหน่ายองค์ประกอบที่เป็นหนี้สินของหุ้นกู้แปลงสภาพของบริษัทฯ ทำให้ในปีบัญชี 2554
บริษัทฯ และบริษัทย่อยมีค่าใช้จ่ายทางการเงินรวม 1,601.9 ล้านบาท
และเมื่อรวมรายการซึ่งไม่เกิดขึ้นเป็นปกติ (Non-recurring items) (ได้แก่ รายได้/กำไร
ที่เกี่ยวข้องกับการชำระหนี้รวม 723.4 ล้านบาท
และค่าใช้จ่ายที่เกี่ยวเนื่องกับการรวมกิจการภายใต้การควบคุมเดียวกัน
ซึ่งเป็นค่าธรรมเนียมทางกฎหมายและค่าที่ปรึกษาเกี่ยวกับการซื้อกิจการบีทีเอสซีรวม 171.4
ล้านบาท) ทำให้บริษัทฯ และบริษัทย่อยมีกำไรสุทธิสำหรับปีทั้งสิ้น 345.6 ล้านบาท
ลดลงจากปีบัญชีก่อนหน้า ซึ่งมีกำไรสุทธิสำหรับปี 5,691.6 ล้านบาท
เนื่องจากมีค่าใช้จ่ายทางการเงินเพิ่มขึ้นมาก และกำไรสุทธิของปีบัญชี 2553 (ปรับปรุงใหม่)
รวมกำไรจากการปรับโครงสร้างหนี้ของบีทีเอสซีจำนวน 4,528 ล้านบาท0

ณ วันที่ 31 มีนาคม 2554 บริษัทฯ และบริษัทย่อย มีสินทรัพย์รวม 63,826.2 ล้านบาท หนี้สินรวม
25,967.0 ล้านบาท และส่วนของผู้ถือหุ้นรวม 37,859.2 ล้านบาท โดยสินทรัพย์หลักของบริษัทฯ
และบริษัทย่อย คือ ต้นทุนโครงการรถไฟฟ้าซึ่งมีมูลค่า 44,443.0 ล้านบาท นอกจากนี้ บริษัทฯ
และบริษัทย่อย ยังมีที่ดิน อาคารและอุปกรณ์มูลค่า 5,349.8 ล้านบาท
ที่ดินและโครงการรอการพัฒนาในอนาคต 4,814.1 ล้านบาท ต้นทุนการพัฒนาอสังหาริมทรัพย์มูลค่า
2,956.7 ล้านบาท และเงินสดและรายการเทียบเท่าเงินสด 1,825.4 ล้านบาท
ส่วนหนี้สินหลักของบริษัทฯ และบริษัทย่อยประกอบด้วยหุ้นกู้ของบีทีเอสซี จำนวน 11,906.6 ล้านบาท
หุ้นกู้แปลงสภาพของบริษัทฯ (เฉพาะองค์ประกอบที่เป็นหนี้สิน) จำนวน 8,486.8 ล้านบาท
และหนี้ตามแผนฟื้นฟูกิจการของบริษัทฯ จำนวน 798 ล้านบาท ซึ่งสำหรับหนี้ตามแผนฟื้นฟูกิจการนั้น
บริษัทฯ ได้วางเงินสดและมีทรัพย์สินเป็นหลักประกันเพื่อชำระหนี้ดังกล่าวโดยส่วนใหญ่แล้ว